OzLabs/hebrew-wiki-articles huggingface dataset:
בראבו (ערוץ טלוויזיה)

בראבו (באנגלית: Bravo) הוא ערוץ טלוויזיה בכבלים ובלוויין אמריקאי בסיסי, שנמצא בבעלות NBCUniversal. בתחילה, הערוץ התמקד בתוכניות העוסקות באמנות יפה ובקולנוע; כיום הערוץ משדר תמהיל של תוכניות מציאות המיועדות בעיקר לקהל של נשים בגילאים 25-54, יחד עם סדרות רכש (בעיקר סדרות דרמה וסרטי קולנוע מיינסטרימיים).

משרדי החברה של בראבו נמצאים בבניין ג'י אי בעיר ניו יורק. אנדי כהן, שהוא גם המנחה של תוכנית האירוח הלילית של בראבו Watch What Happens Live (מה קורה בלייב עם אנדי כהן) ואשר יצר את הזיכיון "עקרות בית אמיתיות", משמש כסגן-הנשיא הבכיר של הפקה ותוכניות. נכון לחודש יוני 2013, בראבו מגיעה אל מעל 95 מיליון בתים בארצות הברית.

נכון לאוגוסט 2013, ערוץ בראבו שודר לכ-94,129,000 משקי בית אמריקאים (82.42% ממשקי בית עם טלוויזיה).

==קישורים חיצוניים==

==הערות שוליים==

קטגוריה:ערוצי טלוויזיה אמריקאיים
אמיר חייק

חייק ושר החוץ האמירתי [[עבדאללה בן זאיד אאל נהיאן מקבלים את פניהם של נשיא מדינת ישראל יצחק הרצוג ורעייתו מיכל הרצוג בעת ביקורים במדינה, ינואר 2022]]
אמיר חייק (נולד ב-3 במרץ 1964) הוא רואה חשבון וכלכלן ישראלי המכהן מאוקטובר 2021 כשגריר ישראל באיחוד האמירויות הערביות.

כיהן כנשיא התאחדות המלונות בישראל והיה יו"ר תאגיד המיחזור אל"ה. כיהן כמנכ"ל משרד התעשייה, המסחר והתעסוקה וכמנכ"ל התאחדות התעשיינים.

==ביוגרפיה==
חייק נולד וגדל בפתח תקווה לאב רואה חשבון ואם מנהלת חשבונות. למד אלקטרוניקה בבית הספר ולאחר מכן התגייס לצה"ל ושירת בחיל האוויר.

רואה חשבון וכלכלן בהשכלתו מאוניברסיטת תל אביב.

כיהן במשך שש שנים (1995–2001) כמנכ"ל מכון היצוא, כאשר במהלך תפקידו הקים יחידה לתמיכה ביצואנים קטנים, יחידה לקידום מעורבות של חברות ישראליות בפרויקטים בינלאומיים ויחידה לקידום חברות סטארט אפ.

ב-2001 אישרה הממשלה את מינויו של חייק לתפקיד מנכ"ל משרד התמ"ת. בשנים אלו הקים קרן לתמיכה בחברות סטארטאפ בראשית דרכן וקרן לטיפול במפעלים במצוקה.

לאחר פרישתו מהממשלה כיהן חייק בתפקידים בכירים בסקטור הפרטי וביניהם כנשיא טסקום וכמנכ"ל ונשיא אלקטרוניקס ליין 3000 כמו כן עמד בראש ועדה לבחינת תעריפי בזק ושוק התקשורת הנייח, שהוקמה על ידי שרי התקשורת והאוצר.

במאי 2011 מונה חייק לתפקיד מנכ"ל התאחדות התעשיינים על ידי נשיא ההתאחדות שרגא ברוש.

חייק הוביל את הקמת אגף המחקר, האגף למפעלים קטנים ובינוניים ואגף הרגולציה בהתאחדות התעשיינים. כמו כן יזם את ועידת התעשייה.

חייק פרש מהתאחדות התעשיינים באוקטובר 2015.

במקביל שימש חייק כמנכ"ל נשיאות הארגונים העסקיים בישראל, מנכ"ל הקרן ההדדית של המעסיקים, יו"ר תמי"ר (תאגיד המחזור הישראלי) וכסגן יו"ר מכון התקנים הישראלי.

החל משנת 2012 ועד 2016 שימש כפרשן כלכלי בתוכנית "לילה כלכלי" בערוץ 10.

במרץ 2017, נבחר לכהן כנשיא התאחדות המלונות בישראל.

בפברואר 2019, מונה לשמש גם כיו"ר תאגיד המיחזור אל"ה.

ביולי 2021, מונה על ידי שר החוץ יאיר לפיד לשמש כשגריר ישראל באיחוד האמירויות, במסגרת מכסת המינויים הפוליטיים במשרד החוץ. ב-11 באוקטובר 2021 הגיש חייק את כתב אמנתו לתת שר החוץ האמירתי חאליד בולהול.

== חיים אישיים ==
חייק מתגורר בעין ורד, בן זוג ליפעת ואב לארבעה.

==קישורים חיצוניים==

* [https://twitter.com/HayekAmir אמיר חייק], ברשת החברתית טוייטר

* 
* 
* 
* [http://www.funder.co.il/article.aspx?idx=31724 אמיר חייק: "האדם העובד הפך לאדם האובד"], באתר פאנדר, 24 בנובמבר 2013
* 
* [https://www.gov.il/he/departments/policies/dec352_2021 מינוי שגריר ישראל לאיחוד האמירויות הערביות], באתר משרד ראש הממשלה, 22 באוגוסט 2021

==הערות שוליים==

קטגוריה:מנכ"לי התאחדות התעשיינים
קטגוריה:רואי חשבון ישראלים
קטגוריה:מנכ"לי משרד התעשייה, המסחר והתעסוקה
קטגוריה:בוגרי תיכון עמל ב׳ (פתח תקווה)
קטגוריה:בוגרי אוניברסיטת תל אביב
קטגוריה:עין ורד: אישים
קטגוריה:שגרירי ישראל
קטגוריה:שגרירים באיחוד האמירויות הערביות
קטגוריה:ישראלים שנולדו ב-1964
פול (מאפייה)

פול (בצרפתית: Paul) היא רשת מאפיות ובתי קפה צרפתית, שהוקמה ב-1889 בעיר קרויה, בצפון צרפת, על ידי שארלמנייה מאיוט. מטה התאגיד Boulangeries Paul SAS נמצא בעיר מרק-אן-בארל, ליד העיר ליל. 
מקרונים בפול

נכון לאוגוסט 2011, ישנן מעל 436 מאפיות ובתי קפה פול בזכיינות (326 בצרפת ו-127 ב-24 ארצות נוספות) בצרפת, ספרד, בלגיה, בריטניה, הולנד, צ'כיה, טורקיה, יוון, רומניה, מרוקו, לבנון, ערב הסעודית, כווית, איחוד האמירויות, בחריין, יפן, טאיוון, ירדן, סין, מצרים וארצות הברית. הרשת מתמחה בהגשת מוצרים צרפתיים, כולל לחמים, קרפים, כריכים, מקרונים, מרקים, עוגות, מגדנאות, קפה, יין ובירה. גרופ הולדר היא חברת האם של פול.

== קישורים חיצוניים ==

*

* [http://www.paul.fr/ האתר הצרפתי]
* [http://www.boulangeries-paul.com/fr-FR/accueil.html האתר הבינלאומי]
חנות של הרשת ב[[כיכר ואצלב, פראג]]

קטגוריה:מאפיות
אלכסנדר נעי

אלכסנדר נעי (באנגלית: Alexander Ney; ברוסית: Александр Ней; נולד ב-27 בספטמבר 1939) הוא פסל וצייר אמריקאי ממוצא יהודי-רוסי-אמריקאי, יליד לנינגרד.

== קורות חיים ==
נעי נולד בעיר לנינגרד, ברית המועצות. בהיותו בן שנתיים, ב-1941, חווה רעב כבד וקשיים עם משפחתו בזמן המצור על לנינגרד במהלך מלחמת העולם השנייה.

בין השנים 1965–1967 לימד פיסול לילדים במסגרת תנועת הפיונירים בלנינגרד. בין תלמידיו היה הסופר הרוסי סרגיי דובלטוב.

ב-1972 גורש מברית המועצות ועבר לצרפת. בעידודה של הציירת אליין דה קונינג (אשתו של הצייר וילם דה קונינג עבר עם משפחתו לניו יורק בשנת 1974.

יצירות של ארכיפנקו מצויות באוסף המוזיאון הרוסי, ארמיטאז', המוזיאון היהודי של ניו יורק, מוזיאון תל אביב לאמנות.

== לקריאה נוספת ==
* Alexander Ney: In Pursuit of Meaning. Moscow: New Center of Contemporary Arts (NCCA): 2009
* Donald Kuspit, John Bowlt, et al. Alexander Ney. Ed. by Joel Ney. Milano: SKIRA, 2014

==קישורים חיצוניים==

קטגוריה:פסלים יהודים אמריקאים
קטגוריה:ציירים יהודים אמריקאים
קטגוריה:יהודים סובייטים
קטגוריה:יהודים רוסים
קטגוריה:יהודים שהיגרו מברית המועצות לארצות הברית
קטגוריה:אמריקאים שנולדו ב-1939
נקסוס 10

200
נקסוס 10 (באנגלית: Nexus 10) הוא מחשב לוח שפותח בשיתוף גוגל וסמסונג. זהו מחשב הלוח השני בסדרת ה-גוגל נקסוס. בעקבות ההצלחה של מחשב הלוח נקסוס 7 בגרסת 2012 שוחרר המכשיר עם מסך בגודל 10.1 אינץ', ברזולוציית 1600X2560 שהיה הרזולוציה הגבוהה ביותר למחשב לוח בעת השקתו. הנקסוס 10 הוכרז ב-29 באוקטובר 2012, והפך לזמין לקנייה ב-13 בנובמבר 2012. המכשיר הוכרז יחד עם הטלפון החכם נקסוס 4 ומערכת ההפעלה אנדרואיד 4.2 ("Jelly Bean").

הוא מציע את התכונות החדשות הבאות: יצירת צילום בזווית של 360 מעלות; תפריט הגדרות מהיר; יישומונים במסך הנעילה; הקלדה בהחלקה (בגרסת 4.2 שמגיעה עם המכשיר, זמין באנגלית. מגרסת 4.4 kitkat שניתן לעדכן לה זמין גם בעברית); עדכון ל-Google Now שגוגל הציגה בגרסה קודם לכן 4.1; ויותר ממשתמש אחד במחשבי לוח. המכשיר תומך בעברית, אך לא נמכר בישראל בייבוא רשמי.

== חומרה ==
המכשיר כולל גב מפלסטיק ומשקלו 503 גרם. המכשיר כולל את פלטפורמת Exynos 5250 כפולת הליבה, בתדר 1.7Ghz. המכשיר כולל מצלמה אחורית 5MP הכוללת פלאש LED, ומצלמה קדמית 1.9MP. כמו גם המצלמה האחורית יכולה לצלם וידאו באיכות HD 1080P והקדמית HD 720P. האחורית יכולה לצלם בזווית של 360 מעלות, שהוצג ביחד עם גרסה 4.2, המגיעה עם המכשיר. בנוסף, כולל המכשיר סוללה חשמלית בקיבולת 9000mAh. המכשיר זמין בשני נפחים של אחסון: 16GB ו-32GB, כאשר שניהם ללא קישוריות סלולרית.

==קישורים חיצוניים==

* 

קטגוריה:גוגל נקסוס
קטגוריה:מחשבי לוח
קטגוריה:מכשירי חברת גוגל
קטגוריה:מכשירי אנדרואיד
קטגוריה:מכשירים שהושקו ב-2012
זאב מאור

הרב ד"ר מנחם זאב מאור הוא מחנך וכותב תורני ישראלי בתחום ההלכה, האמונה ומחשבת ישראל. מלמד בישיבות "תפארת שרגא" ו"אהל מועד", ב"מכללה ירושלים" בסמינרים של בית יעקב ועוד.

==ביוגרפיה==
נולד ברמת גן לבן ציון ולאה מאור. בוגר ישיבת נתיב מאיר וישיבת חברון בירושלים. לימד במדרשית נעם בפרדס חנה, בישיבת "יקירי ירושלים" וב"קריית נוער", ושנים רבות במכללה ירושלים, ומתגורר בבית וגן. לצד שיעורים ופסיקה בהלכה, פרסם מספר ספרים ומאמרים בנושא זה, וכן בהלכות שבת. ספריו נמצאים בתפוצה רבה בבתים חרדים, ובספריות תורניות.

לפי משנתו החינוכית, השמחה בחלקו של אדם היא המודד לאמונה, וגם הגורם לחיזוקה; לכן עיקר עבודת הפרט היא להתחזק בשמחה בכל המצבים והזמנים.

== מפרסומיו ==
=== ספרים וחוברות ===

=== מאמרים ===
*[https://web.archive.org/web/20041024172554/http://www.vbm-torah.org/vtc/0032611.html השתדלות האבות ותוצאותיה], מכלול ה', תשנ"ג, עמ' 73–81
*[https://archive.today/20140126191041/www.vbm-torah.org/vtc/0039103.doc התחזקות בכבוד הזולת], שמעתין, גיליון 119, כסלו תשנ"ה, עמ' 121–128 http://www.daat.ac.il/daat/kitveyet/shmaatin/index31.htm
*[http://www.daat.ac.il/daat/kitveyet/michlol/himom.htm חימום מים בשבת], מכלול ט'. באתר "דעת"
*[https://web.archive.org/web/20131014033738/http://courses.jercol.macam.ac.il/62/halacha/hilchotShabat/lesson1.htm האכלת איסור לקטן] – מהדרין (מאסף בענייני כשרות), אד"ב נ"ה
*[https://web.archive.org/web/20131014033757/http://courses.jercol.macam.ac.il/62/halacha/hilchotShabat/lesson2.htm נסיעת יולדת לבית חולים בשבת], מכלול י', עמ' 79–90
*כיצד תפילה מבטלת גזרות, מכלול י"ג
*זאת אשיב אל ליבי, הוצאת המשפחה, תש"ע
*דודי ירד לגנו, חוברת אודה את ה', תשע"ג

==קישורים חיצוניים==
*[http://www.kolhalashon.com/New/Shiurim.aspx?Lang=Hebrew&Path=Hebrew|HMusar|SichotYeshivot|SichotRabbanim|R2566|R2566-4 שיעורים מוקלטים בקול הלשון]
* 

== הערות שוליים ==

קטגוריה:בוגרי ישיבת נתיב מאיר
קטגוריה:בוגרי ישיבת חברון כנסת ישראל
קטגוריה:סגל מכללה ירושלים
קטגוריה:ישראלים שנולדו במאה ה-20
חייא דיין

רבי חייא דיין בן רבי יוסף היה חכם יליד ירושלים ותושב חברון ברבע האחרון של המאה ה-17. שימש במשך שנים רבות כשד"ר ועבר בארצות רבות מאוד בהן תפוצות ישראל. בערוב ימיו נשאר במרוקו לבקשת יהודי המקום שישמש כרבם. בין תלמידיו שם היה רבי חיים בן עטר סבו ורבו של האור החיים.

==קורות חייו==
נולד בירושלים ליוסף דיין, בן למשפחת דיין מארם צובא המיוחסת לדוד המלך. התגורר בחברון והיה בין המתנגדים והנלחמים בחריפות נגד כת השבתאים. במשך רוב שנותיו יצא בשליחות הקהילות בארץ ישראל. שלוש פעמים בשליחות הקהילה בירושלים ושלוש פעמים בשליחות קהילת חברון, למרבית הארצות שהתגוררו בהן יהודים.

בשנת ה'תכ"א (1661) יצא בשליחות הקהילה בחברון למדינות צפון אפריקה, לאחר חזרתו לחברון יצא שוב בשנת ה'תל"ג (1672) לאיטליה.
בשנת ה'ת"ם (1680) נשלח לטורקיה.
בשליחותו החמישית יצא לסוריה, ארם נהריים ופרס וחזר בסוף שנת ה'תמ"ה (1685). בשנת ה'ת"ן (1690) יצא שוב לאיראן. בשנת 1695 בעת חזר משליחותו ושהה בארם צובא כתב זכרונות ממסעותיו אלו. בין הדברים שכתב הוא מתאר גם את תלאותיו כמו שהיה בעת שובו מפרס: 

בשליחותו האחרונה הגיעה למרוקו התגורר בתחילה בעיר סאלי, עבר למקנס ולימד תורה עד פטירתו שם גם נקבר. בין תלמידיו נמנה ר' חיים בן עטר, סבו ורבו של ר' חיים בן עטר.

קטגוריה:שד"רים
קטגוריה:אנשי היישוב הוותיק ילידי ארץ ישראל
קטגוריה:חברון: רבנים
קטגוריה:רבנים ארץ-ישראלים
קטגוריה:אנשי היישוב הוותיק ילידי ארץ ישראל במאה ה-17
אלטנבורג

אלטנבורג () היא עיר גדולה במדינת תורינגיה שבגרמניה.

==במלחמת העולם השנייה==
בסוף חודש פברואר 1945 הועברו 34 גופות של אסירים יהודים ממחנה עבודה שהיה ליד הכפר ריימסדורף לשריפה בקרמטוריום של העיר אלטנבורג. כמו כן הועברו לשם 65 גופות של פולנים נוצריים שנפטרו במחנה ריכוז ברגן-בלזן. הם היו פולנים שנכנעו לגרמנים בסוף מרד הפולנים בוורשה בקיץ 1944.

הנהלת העיר אלטנבורג החליטה לקבור את הנפטרים בקבר אחים בבית הקברות של אלטנבורג משתי סיבות:
# מאחר שלא היה פחם לשריפת הגופות בקרמטוריום באלטנבורג בגלל ההפצצות של האמריקאים והאנגלים על מסילות ברזל בגרמניה.
# הגופות הועברו ממחנה עבודה ריימסדורף בשקים ולא בארגזי עץ לפי התקנון, אז אסור היה לשרוף אותן.

בשנת 2002 הוקמה אנדרטה בשיש אדום עם מגן דוד וצלב עם שמות כל הקבורים שם. 

פעמיים בשנה התושבים שמים פרחים בקבר: ב-27 בינואר (זה יום השואה הבינלאומי באירופה) וב-9 בנובמבר (אזכרה לליל-הבדולח שכיום נקרא ליל הפוגרום). 
תלמידי הגימנסיה המקומית, גימנסיית לרכנברג (LERCHENBERG GYMNASIUM) מטפלים בקבר ובשטח סביבו. כל שנה תלמידי כתה ט' שהם בני 14-15 מטפלים בשטח הקבר כפעולה חינוכית לגרום לנוער הגרמני להבין מה קרה במלחמת העולם השנייה. במקום שבו היה בעבר בית כנסת עומד כיום לוח זיכרון ובכל שנה עורכת העירייה טקס זיכרון לליל-הבדולח. כיום לא גרים יהודים באלטנבורג.

==קישורים חיצוניים==

* 
* כתובת בית הקברות היא: Stadt Altenburg, Garten- und Friedhofsamt, Grüntaler Weg, D04600 Altenburg, Germany
* INGOLF STRASSMANN- DIE JUDEN IN ALTENBURG STADT UND LAND- woher sie kamen und wo sie geblieben sind - יהודי אלטנבורג- מאיפה באו והיכן הם.
* 
* 

==הערות שוליים==

קטגוריה:תורינגיה: ערים
LG G2

LG G2 הוא טלפון חכם המשמש כמכשיר הדגל השני של חברת LG אלקטרוניקה, בתחום הסלולר. המכשיר כולל את מערכת ההפעלה אנדרואיד בגרסת Jelly Bean 4.2.2 עם ממשק המשתמש המותאם של חברת LG.

המכשיר הוכרז במסיבת עיתונאים של LG בניו יורק ב-8 באוגוסט 2013. המכשיר הושק לראשונה בכמה מדינות בעולם, ביניהן גם ישראל (בישראל גרסת ה-16GB הושקה ב-1 בספטמבר, אך גרסת ה-32GB הייתה זמינה החל מתאריך ה-15 בספטמבר 2013) בתאריך ה-1 בספטמבר 2013.

==חומרה==
עיצוב המכשיר כולל גב מפוליקרבונט, בניגוד לקודמו שהיה עשוי זכוכית. בגב המכשיר ממוקמים כפתורי כיוון עוצמת השמע וכפתור הכיבוי וההדלקה. הכפתורים משמשים גם לקיצורי דרך במכשיר. המכשיר כולל מצלמה אחורית 13MP עם פלאש LED הכולל מייצב תמונה אופטי לשיפור הצילום בתנאי תאורה קשים והסרטה יציבה.

בקדמת המכשיר מצלמה נוספת, פשוטה יותר, המשמשת לשיחות וידאו ולצידה חיישני קרבה ותאורה. המסך, בגודל 5.2 אינץ' LCD IPS ברזולוציית 1080x1920 ובצפיפות פיקסלים (ppi) של 424 פיקסלים לאינץ'. 

המכשיר כולל את פלטפורמת הסנאפדרגון 800 מבית קוואלקום, בשילוב מעבד מרובע ליבות במהירות שעון של 2.26 GHz ובנוסף, 2GB RAM. למכשיר קיבולת סוללה של 3000mAh. בנוסף, המכשיר כולל את תמיכת הדור הרביעי LTE. בנוסף, ישנה תמיכת תקשורת טווח אפס, Wi-Fi, Bluetooth 4.0 ו-GPS. המכשיר כולל חיישן אינפרא אדום, המאפשר לשלוט במכשירים שונים כגון טלוויזיה, ממיר אינטראקטיבי ומזגן.

==תוכנה==
ה-LG G2 רץ במקור על אנדרואיד 4.2.2, ועודכן לאחר מכן למערכת ההפעלה אנדרואיד 4.4.2 וקיבל בהמשך גם את אנדרואיד לוליפופ 5.0.
המכשיר כולל את ממשק האופטימוס של LG אלקטרוניקה שמוסיף לו את הפיצ'רים האלו בנוסף לפיצ'רים של מערכת האנדרואיד:
* Guest Mode - מצב המאפשר להתאים אישית חוויית משתמש עבור כל משתמש, תוך שליטה באפליקציות שיהיו זמינות למשתמש. תכונה זו מאפשרת לבחור את מסך הבית עבור הבעלים ועבור האורח, כגון ילד או חבר, וליצור מנעולים שונים לכל משתמש. בדרך זו, ניתן לחלוק את הטלפון עם אנשים, והתוכן וההגדרות הרגילות יישארו בדיוק כמו שהיו לפני כן.
* Plug & Pop: כאשר מזוהות אוזניות במכשיר אז המכשיר מציג שורת אפליקציות בהן ניתן לשמוע באוזניות.
* Knok On: נקישה כפולה על מסך המכשיר תפעיל את המסך.
* Knok Code: מאפשר למשתמש להגדיר תבנית של הקשות כדי לפתוח את המכשיר. הרצף האישי צריך להיות מורכב מ-2 עד 8 הקשות, אשר המשתמש מקיש בסדר מסוים ובמיקומים יחסיים מוגדרים מראש.
* QSlide: חלונות הניתנים להזזה ולשנות את שקיפותם בזמן ביצוע משימה אחרת ברקע.
* VoiceMate: תכונת עוזרת קולית הדומה לסירי של אפל
* QuickRemote: משתמש בעינית אינפרא אדום ומאפשר לשלוט על מכשירים מסוימים.
* QuickMemo: יישום ציור וכתיבה, המאפשר צילום מסך וכתיבה עליו.
ותכונות נוספות.

==ראו גם==
*LG G3
*LG G4

==קישורים חיצוניים==

* 
* 
* 

קטגוריה:מכשירים שהושקו ב-2013
קטגוריה:פאבלטים
קטגוריה:טלפונים חכמים מסדרת G של LG
הנדריק בראואר

הנדריק בְּרָאוּאֶר (הולנדית: Hendrik Brouwer 1581 - 7 באוגוסט 1643) היה מגלה ארצות, אדמירל הולנדי, שכיהן כמנהלן קולוניאלי הן ביפן והן בארצות הודו המזרחית ההולנדית.

סבורים, שבראואר הפליג לראשונה אל הודו המזרחית מטעם "חברת הודו המזרחית ההולנדית" (VOC) בשנת 1606. ב-1610 יצא שוב אל ארצות הודו המזרחית, הפעם כמפקד על שלוש ספינות. במסע זה התווה את נתיב בראואר, המוביל מדרום אפריקה אל יאווה, שהפחית את משך המסע משנה לכ-6 חודשים, הודות לניצול הרוחות המערביות החזקות באזור שבין קווי הרוחב 40° ל-50° דרום. עד אז, הפליגו ההולנדים בנתיב שיט שהעתיקו מן הפורטוגזים דרך חופי אפריקה, מאוריציוס וציילון. בשנת 1617 כבר חייבה VOC את כל ספינותיה להפליג בנתיב של בראואר.

אחרי שהגיע ב-1611 אל איי הודו המזרחית, נשלח ליפן להחליף באופן זמני את יאק ספקס כמנהלן בדג'ימה, מ-28 באוגוסט 1612 עד 6 באוגוסט 1614. במהלך תקופה זו ביקר כנציג הולנד בחצר היפנית באדו. בשנת 1613 נסע לסיאם, ביקור שהניח את היסודות לסחר ההולנדי עם סיאם.

בראשית 1632 היה חבר בנציגות שנשלחה ללונדון לפתור סכסוכים מסחריים בין החברה האנגלית לחברה ההולנדית בהודו. לאחר זאת יצא לאיי הודו, וב-18 באפריל אותה שנה התמנה למושל הכללי של איי הודו המזרחית, כמחליפו של יאק ספקס, משרה בה החזיק עד 1 בינואר 1636. אנתוני ואן דימן היה עוזרו כל התקופה הזאת, ורבים ממסעות החקר שנערכו באוקיינוס השקט בפיקודו של ואן דימן היו בהשראת הצעותיו של בראואר, שאותן העלה על הכתב לפני פרישתו.

==קישורים חיצוניים==

==הערות שוליים==

קטגוריה:מגלי ארצות הולנדים
קטגוריה:אדמירלים הולנדים
קטגוריה:ילידי 1581
קטגוריה:נפטרים ב-1643
קטגוריה:חברת הודו המזרחית ההולנדית: אישים
LG G Pad 8.3

ממוזער
LG G PAD 8.3 הוא מחשב לוח המיוצר על ידי חברת LG אלקטרוניקה. המכשיר שייך לסדרת הדגל של LG, ה-G הכוללת את ה-G2. המכשיר הושק במהלך הרבעון האחרון בשנת 2013. למכשיר מסך בגודל 8.3 אינץ' ברזולוציית 1080X1920, לעומת קודמו, ה-LG Optimus Pad שכלל מסך בגודל 8.9 אינץ'. זהו מחשב הלוח השני של LG. מערכת ההפעלה היא אנדרואיד 4.2.2 אך בדצמבר 2013 ניתן היה לעדכן את מערכת ההפעלה ל-4.4 kitkat.

==תכונות==
למכשיר יש מסך בגודל 8.3 אינץ' ברזולוציית HD מלאה 1080X1920 עם צפיפות פיקסלים (PPI) של 273 פיקסלים לאינץ'. המכשיר כולל את פלטפורמת ה-Snapdragon 600 מבית קוואלקום הכוללת מעבד מרובע ליבות במהירות 1.7GHz ובנוסף, 2GB של זיכרון RAM. למכשיר זיכרון פנימי 16GB הניתן להרחבה. למכשיר יש מצלמה אחורית 5MP ומצלמה קדמית 1.2MP. המכשיר מגיע בשני צבעים: שחור ולבן. שתי הגרסאות כוללות wifi בלבד, ללא קישוריות סלולרית. למכשיר מספר תכונות, חלקן לקוחות ממכשיר ה-G2 והן:
* Qslide: ריבוי משימות - חלונות אשר ניתן לשנות את שקיפותם וגודלם, במקביל לביצוע משימה אחרת.
* Slide Aside: מעבר מהיר עד שלושה יישומים.
* QuickRemote: שלט רחוק באמצעות אינפרא אדום.
* ריבוי משתמשים: מספר חשבונות בטאבלט ומצב אורח, כפי שניתן במכשיר ה-G2.

==קישורים חיצוניים==

* 

קטגוריה:מכשירים שהושקו ב-2013
קטגוריה:מחשבי לוח
איל בן דור

איל בן דור (נולד ב-1956) הוא פרופסור באוניברסיטת תל אביב אשר כיהן מספר פעמים כראש החוג לגאוגרפיה וסביבת האדם, חוקר בתחום של חישה מרחוק היפרספקטרלית של כדור הארץ ויו"ר של קבוצות עבודה בינלאומיות בנושאי פיתוח והשמה של פעילויות חישה מרחוק מתקדמות של כדור הארץ לתועלת האדם.

==ביוגרפיה==
בן דור נולד ברחובות, בתיכון למד בגימנסיה הריאלית בראשון לציון ואת שירותו הצבאי עשה בחיל האוויר. בין השנים 1980 ו-1986 למד באוניברסיטה העברית בירושלים בתחום של מדעי הקרקע והמים וסיים תואר ראשון ותואר שני בהצטיינות. את תואר הדוקטור קיבל בפקולטה לחקלאות של האוניברסיטה העברית ונושא הדוקטורט היה "ספקטרוסקופיה של קרקעות ישראל". בשנים 1992 ועד 1994 עשה פוסט דוקטורט באוניברסיטת קולורדו בבולדר במרכז CIRES-CSES מימון NOAA. בתקופה זו הוא התמחה בחישה היפרספקטלרית של כדור הארץ והביא נושא זה לישראל בה היה חלוץ במחקר ייעוץ והוראה בתחום. כיום (2014) הוא ממשיך להוביל תחום זה במחקר ופיתוח ובהנהגת קבוצת מצוינות לאומית בתחום. קשריו עם הקהילה הבינלאומית בתחום החישה מרחוק ההיפסקפרלית רבים ומסועפים.

מ-1994 הוא מרצה באוניברסיטת תל אביב בחוג לגאוגרפיה וסביבת האדם. ב-1996 מונה למרצה בכיר, בשנת 2000 הועלה לדרגת פרופסור חבר ומ-2005 בדרגת פרופסור מן המניין. הוא כיהן כראש החוג לגאוגרפיה וסביבת האדם בשנים 2005 עד 2009 ושוב החל משנת 2013. תחום התמחותו הוא ספקטרוסקופיה של קרקעות בתחומי תדרים שונים ומפלטפורמות מגוונות במעבדה, בשדה, באוויר והחלל. הוא פיתח את נושא החישה מרחוק היפרספקטרלית לתחומים שונים ומגוונים כגון: רפואה, הנדסה אזרחית, ארכאולוגיה, וטרינריה ואיכות סביבת האדם. 

בן דור הוא מן הראשונים שהראה כי תכונות קרקע יכולות להקבע על ידי מדידה מהירה של החזרת האור ופיתח דיסציפלינה ייחודית זו הפעילה כיום בכל העולם ובה משתמשים רבים אשר מתבססים על עבודותיו מחקריו וניסיונו הרב בתחום.

מחקריו בתחום הספקטרוסקופיה של קרקעות הם חוד החנית בחקלאות מדייקת בחישה מרחוק היפרספקטרלית. מאמריו משמשים את הקהילה האקדמית כחומר בסיסי רב ערך. לבן דור יותר מ-200 מאמרים בכתבי עת, פרקים בספרים ומאמרים בסיכומי כנסים. הוא מוזמן לכנסים רבים כמרצה פותח ומשמש בוועדות אקדמיות שונות כמו גם במערכות של כתבי עת אחדים.

==מאמרים שכתב==
<div class="mw-content-ltr">
* Ben-Dor E. and A. Banin, 1995, Near infrared analysis (NIRA) as a rapid method to simultaneously evaluate, several soil properties. Soil Science Society of American Journal, 59:364-372.
* Ben-Dor, E., Chabrillat, S., Demattê J.A.M. Taylor, G.R., Hill J., Whiting, M.L., and Sommer, S. 2009, Using Imaging Spectroscopy to Study Soil Properties. Remote Sensing of Environment. 113:538-555
* Ben-Dor E., K. Patkin, A. Banin and A . Karnieli 2002 Mapping of several soil properties using DAIS-7915 hyperspectral scanner data. A case study over clayey soils in Israel. International Journal of Remote Sensing 23:1043-1062
</div>
* 
* 
* [http://scholar.google.com/citations?user=-j5ZfgkAAAAJ&hl=en&oi=sra רשימת מאמרים] בגוגל סקולר

==קישורים חיצוניים==

* [https://www.tau.ac.il/profile/bendor איל בן דור] באתר אוניברסיטת תל אביב

* 

==הערות שוליים==

קטגוריה:סגל אוניברסיטת תל אביב: גאוגרפיה וסביבת האדם
קטגוריה:גאוגרפים ישראלים
קטגוריה:בוגרי הגימנסיה הריאלית
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1956
סגידה לסוסים

[[הסוס הלבן של אפינגטון הוא דוגמה לסגידה לסוסים]]
סגידה לסוסים הוא נוהג פגאני שהתקיים באירופה בתקופת הברזל ואולי אף בתקופת הברונזה. הסוס נתפש כשמימי, כחיה קדושה המקושרת לאל מסוים או כחיית טוטם המייצגת את המלך או הלוחם. קבוצות דתיות שסגדו לסוסים וסוסים כקורבנות היוו במקור מאפיין של תרבויות נוודים אירואסייתיות. סגידה לסוסים קושרה בצורה כמעט מוחלטת לתרבויות הודו-אירופאיות ופרוטו-טורקיות.

==היסטוריה==
הסוס הלבן של אפינגטון הוא דוגמה לסגידה לסוסים תקופת הברונזה, כאשר תארוכו הוא בין 1400 לפנה"ס עד ל-600 לפנה"ס. 
ישנה סיבה להניח כי פוסידון, כמו אלי ים אחרים, קושר לסוסים בהתחלה. באומנות היוונית, פוסידון רוכב על מרכבה שמובלת בהיפוקמפוסים או סוסים רגילים המסוגלים לדהור על המים, ומלחים הטביעו לעיתים סוסים בים כקורבן לפוסידון בשביל שיט מוצלח. עדויות נוספות לסגידה לסוסים נמצאות אצל טקיטוס בחיבורו גרמאניה, המציין כי לגרמנים הייתה מסורת של סגידה לסוסים.

==סגידה לסוסים בהודו==
סגידה לסוסים נפוצה גם ביבשת ההודית. שם, מקורו ככל הנראה בהגירות של עמים אינדו-ארים, שהיגרו מתרבות עמק האינדוס כאשר זו קרסה, מסיבה שלא ידועה עד ימנו-אנו. בתרבות עמק האינדוס, ובמיוחד במוהינג'ו דארו, הוטבעו חותמים עם דמויות של סוסים. כיום, סגידה לסוסים נפוצה בהינדואיזם בדמות סגידה לאיאגריווא. 
==ראו גם==
*פולחן

קטגוריה:פגאניזם גרמאני
נקסוס 7 (2013)

שמאל
נקסוס 7 (באנגלית: Nexus 7) הוא הדור השני למחשב לוח שפותח בשיתוף פעולה של גוגל ואסוס המבוסס על מערכת ההפעלה אנדרואיד. 

המכשיר שוחרר ב-26 ביולי 2013 והוא מחשב הלוח השלישי בסדרת גוגל נקסוס.

== מפרט ==
=== תוכנה ===

כמו כל המכשירים בסדרת הגוגל נקסוס, מכשיר הנקסוס 7, מגיע עם אנדרואיד הידוע בתור: "ונילה". הנקסוס 7 הוא הראשון שכלל את מערכת ההפעלה אנדרואיד בגרסת 4.3 Jelly Bean. ניתן לעדכן את מערכת ההפעלה לגרסת אנדרואיד 4.4.2 kitkat.

=== חומרה ועיצוב ===
נקסוס 7 הוא דק וקל מקודמו. הוא כולל את פלטפורמת Snapdragon S4 PRO ומעבד מרובע ליבות במהירות 1.5GHz ומעבד גרפי Adreno 320. הוא כולל גם זיכרון RAM בנפח 2GB (הכפלה מגרסת שנה שעברה). הוא זמין בשתי נפחי אחסון: 16GB ו-32GB ללא אפשרות הרחבה. סוללת המכשיר היא בנפח של 3950mAh (קטן יותר מגרסת שנה שעברה, שכלל 4325mAh. למרות זאת, חיי הסוללה של המכשיר עולה על הדגם המקורי). הנקסוס 7 כולל מסך IPS ברזולוציית 1080X1920 (לעומת 800X1280). הנקסוס 7 היא זמין בהתחלה רק בצבע שחור, אך החל מדצמבר 2013 ניתן לרכוש אותו גם בצבע לבן. לנקסוס 7 מצלמה אחורית 5MP ומצלמה קדמית 1.2MP, רמקולי סטריאו, טעינה אלחוטית ותקשורת טווח אפס.

==קישורים חיצוניים==

* 

קטגוריה:מכשירים שהושקו ב-2013
קטגוריה:מחשבי לוח
קטגוריה:מכשירי אנדרואיד
קטגוריה:גוגל נקסוס
קופים בחלל

קופים בחלל (באנגלית: Space Chimps) הוא סרט הנפשה ממוחשבת בבימויו של קירק דמיקו. הסרט יצא לאקרנים ב-18 ביולי 2008. בשנת 2010 יצא לאקרנים סרט המשך בשם "קופים בחלל 2".

==תקציר העלילה==
לאחר שמדענים מאבדים את החללית שלהם, קבוצת קופים נשלחת למשימה להשיב אותה. מפקד המשימה הוא שימפנזה, וסגנו הוא קוף עצלן בעל כוונות טובות. במהלך הסרט מוצגים הקופים מבצעים את המשימה ורואים כיצד האירועים מסתבכים. בסיום הסרט נערכת חגיגה לשובם של הקופים, כאשר הקופיף העצלן הופך לגיבור, אמיץ ואחראי.

== ביקורת ==
הסרט קיבל ביקורות מעורבות. אתר Rotten Tomatoes נתן לסרט 44% המבוסס על 92 חוות דעת, הקונצנזוס של האתר כתב כי "האנימציה של קופים בחלל זולה, ההומור נמוך ומשחקי המילים לא משהו". מבקר הקולנוע האמריקאי רוג'ר איברט נתן לסרט סקירה חיובית של שלושה כוכבים וכתב כי "קופים בחלל זה תענוג מההתחלה עד הסוף". עיתון הניו יורק טיימס כתב כי הסרט "מצחיק".

בישראל הסרט קיבל ביקורות מעורבות אך לרב חיוביות.

==גלריה==
<gallery perrow="3" widths="160" heights="140">
קובץ:Space Chimps2.jpg
קובץ:Space Chimps3.jpg
קובץ:Space Chimps4.jpg
</gallery>

==קישורים חיצוניים==
* 

* 
* "[http://www.seret.co.il/movies/s_movies.asp?MID=2617 קופים בחלל]", באתר Seret 

==הערות שוליים==

קטגוריה:סרטים אמריקאיים
קטגוריה:סרטי 2008
קטגוריה:סרטי אנימציה ממוחשבת
קטגוריה:סרטי קומדיה
קטגוריה:סרטי פוקס המאה ה-20
קטגוריה:סרטי אנימציה של פוקס המאה ה-20
קטגוריה:בעלי חיים בחלל
קטגוריה:סרטי מדע בדיוני מ-2008
הוצאת ג'ון מארי

ג'ון מארי הראשון
כריכת הספר מוצא המינים
הוצאת ג'ון מארי (באנגלית: John Murray) היא הוצאת ספרים בריטית ותיקה, שנוסדה על ידי ג'ון מארי ב-1768. בין היתר יצאו לאור על ידי ההוצאה ספריהם של בנג'מין דיזראלי, הלורד ביירון, ג'יין אוסטן, הרמן מלוויל וצ'ארלס דרווין. ב-1836 החלה ההוצאה להוציא סדרת מדריכי טיולים לתיירים, במסגרת זו ראה אור ב-1847 המדריך לארץ ישראל וסוריה, המדריך המודרני הראשון לארץ ישראל.

== היסטוריה ==
ההוצאה נוסד ב-1768 בלונדון על ידי ג'ון מארי הראשון (1745–1793), קצין צי סוחר בדימוס מאדינבורו. אחד מסופריו הבולטים היה אייזק ד'יזראלי, אביו של בנג'מין דיזראלי. בנו, ג'ון מארי השני (1778–1843), ניהל את ההוצאה מאז 1803 והפך אותה לאחת הנודעות והחשובות בבריטניה. בין סופרי ההוצאה בתקופנו נמנו ולטר סקוט, וושינגטון אירווינג ולורד ביירון. הוא אף הוציא את ספריה של ג'יין אוסטן מהרומן "אמה" ואילך. הוא העביר את משרדי ההוצאה לרחוב אלבמרל (Albemarle Street) ברובע מייפייר בלונדון, שיהיה בית מטה ההוצאה למשך 191 שנה. שם ההוצאה שהופיע על ספריו היה John Murray ,Albemarle Street. ב-1809 החל בית ההוצאה להוציא לאור את כתב העת הספרותי Quarterly Review, שראה אור עד 1967.

נכדו של המייסד, ג'ון מארי השלישי (1808–1892) המשיך לנהל את ההוצאה בהצלחה כלכלית. הוא הוציא לאור את "מוצא המינים" ו"מוצא האדם" של דרווין ואת ספריו הראשונים של הרמן מלוויל. ב-1836 החל להוציא את סדרת מדריכי הטיולים "Murray's Handbooks for Travellers", הראשון בהם היה מדריך למטייל ביבשת שנועד לצעירים בריטים ב"גראנד טור" ("הטיול הגדול") שערכו באירופה A Hand-book for Travellers on the Continent. שם ההוצאה באותה עת היה ג'ון מארי ובנו.

סר ג'ון מארי הרביעי (1851–1928) זכה במינוי מיוחד מן המלכה ויקטוריה למו"ל הרשמי של בית המלוכה הבריטי. בין השנים 1887 ו-1891 הוציא את כתב העת הספרותי Murray's Magazine בו ראו אור יצירות של תומאס הרדי, אכסל מונתה ואחרים.

את ההוצאה המשיכו לנהל בני משפחת מארי, סר ג'ון מארי החמישי (1884–1967), ג'ון מארי השישי (1909–1993) וג'ון מארי השביעי (נולד ב-1941). בשנת 2002 נרכשה ההוצאה על ידי קבוצת הדליין (Headline Publishing Group), שנרכשה ב-2004 על ידי התאגיד הצרפתי לגרדר.

בשנת 2005 מכר ג'ון מארי השביעי את ארכיון ההוצאה בין השנים 1768 ל-1920, ובו כתבי יד מקוריים רבים, כולל כתב היד המקורי של "מוצא המינים", לספרייה הלאומית של סקוטלנד.

== ספרים ==
חלק מן הספרים שראו אור בהוצאה:
* הלורד ביירון, מסע הצליינות של האציל הרולד (Childe Harolde’s Pilgrimage), 1811
** מנגינות עבריות, 1815
* ג'יין אוסטן, אמה, 1816
* סמואל טיילור קולרידג', קריסטבל ושירים אחרים (כולל הפואמה קובלא חאן), 1816
* דייוויד ליווינגסטון, מסעות מיסיונריים, 1857
* צ'ארלס דרווין, מוצא המינים, 1859
* רות פראוור-ג'אבוולה, חום ואבק, 1975, זוכה פרס בוקר

== קישורים חיצוניים ==

* 
* [https://web.archive.org/web/20190406060204/https://www.hodder.co.uk/john%20murray/index.page אתר ההוצאה]
* [http://digital.nls.uk/jma/index.html ארכיון ג'ון מארי בספריה הלאומית של סקוטלנד]

==הערות שוליים==

קטגוריה:הוצאות ספרים בממלכה המאוחדת
קטגוריה:הנאורות הסקוטית
יקירנט

יקירנט הוא רומן אימיילים בהמשכים, המתנהל כולו במרחב הווירטואלי. הוא התפרסם כסדרה יומית בערוץ יחסים של ynet בחודשים פברואר ומארס 2007. מדי יום פורסם פרק אחד, שזכה מיידית לתגובות הגולשים. את הרומן כתבו הסופרת יעל ישראל, שזה לה ספרה הרביעי, והשחקנית והאמנית הרב-תחומית נולי עומר, שזה לה ספרה הראשון. זו הייתה הפעם הראשונה שסדרה יומית כזאת התפרסמה באינטרנט בישראל.

==עלילה==

הרומן מתחיל כצ'ט רגיל, אליו נכנסת נשואה משועממת בת 39, שמתחשק לה לבדוק מה קורה באינטרנט "הזה". היא בוחרת בכינוי "נשואה שובבה" ונתקלת ברווק בן 35, המכנה את עצמו "הרואה ואינו נראה". השניים עוברים להתכתבות יומיומית באימיילים, ומהר מאוד הנשואה, רונית, משתפת את הרווק, אלון, ברגשותיה, בחלומותיה הארוטיים, אפילו ברגעים מביכים מחיי הנישואים שלה. היא רומזת רמיזות ומפלרטטת, אבל אלון לא מתמסר בקלות. 

בשלב מסוים אלון מתוודה בפני רונית שהוא לא סתם רווק, אלא פסיכולוג שחוקר את תרבות הצ'טים. במקום להיבהל, היא לא מאמינה לו, ומצידה מטילה פצצה: היא בעצם לא נשואה שובבה, אלא רווקה צעירה שכותבת ספר ביכורים. לטענתה, הנשואה השובבה היא בסך הכול דמות בספר שלה.

אלון דורש ממנה לחזור תיכף ומיד לדמות הנשואה. הוא לא מאמין שהיא סופרת צעירה. בתמורה, רונית, שחושדת בזהותו, דורשת ממנו להתוודות גם הוא. והוא אכן מתוודה, ובגדול: הוא בעצם בכלל לא גבר, אלא בחורה בשם אלונה, או "אוליב", בפי חברותיה. 

כלומר, יש לנו כאן בעצם, במקום רומן אסור, התכתבות בין שתי נשים דעתניות במיטב שנותיהן, שאוהבות מאוד להשתלח במין הגברי כולו. ויש להן עוד משהו משותף – נראה שזה אקי, בעלה של הנשואה...

הרקע להתרחשות הרומן הוא תל אביב רבתי: מצד אחד עולם האמנות, התקשורת, הבליינות והבוהמה שבו חיה הרווקה, ומצד שני פרבריה הבורגניים של רמת השרון המנומנמת, ערש חיה של הנשואה. 

במסווה של רומן קליל נבחנת בספר תרבות הרשת האכזרית, שהחריפה את ההתחזויות האנושיות עד לכדי פיצוץ בימינו. כמו כן, מעניק הרומן מבט סאטירי על החברה התל אביבית של ראשית המאה ה-21. 

==הרקע לכתיבת הרומן ולפרסומו ברשת==

בשנת 2004 חברו יחד ישראל ועומר, במטרה לכתוב ביחד רומן אימיילים שעלילתו מתרחשת ברשת, והוא גם יפורסם ברשת – המקום הטבעי לו מעצם עיסוקו בתרבות ההמונים שפרצה באינטרנט. המטרה הייתה כפולה: גם לחדש את מסורת הרומנים הקלילים שהתפרסמו בעיתונים במאה ה-19 (כמו הסיפורים בהמשכים של צ'ארלס דיקנס ואגר אלן פו, הרומנים למשרתות, או ספרי ה"שונד" בעיתונות היידית), ובו זמנית למקם את הז'אנר העתיק הזה במאה ה-21 ברשת, תוך שימוש בכל הכלים שמעניקה הרשת: האימיילים, הצ'טים, ההתחזויות, ועוד.

ישראל ועומר כתבו את הפרקים בפינג-פונג ביניהן, כשאחת כותבת מכתב (אימייל) והאחרת משיבה עליו: תהליך מעניין בפני עצמו. הרומן ועריכתו הסתיימו בשנת 2006, ואז חיפשו לו הכותבות בית ברשת, ומצאו אותו ב-ynet .

בתחילה, פורסם הרומן ב-ynet תחת הכינוי המשותף "יקירנט", בלי לחשוף את שמות הכותבות, כדי ליצור תחושת ריאליטי ולטעת בגולשים את הרושם שמדובר באימיילים אמיתיים של אנשים אמיתיים. רק כעבור שבועיים נחשף שהרומן נכתב בידי שתי הכותבות, ישראל ועומר. 

עצם העובדה שהגולשים סברו שמדובר בסדרת ראליטי, הביאה לתגובות רבות ו"שיגעה" את ערוץ יחסים. לפעמים, הביאו תגובות הגולשים לשינויים קלים שערכו הכותבות בפרקי הרומן, במהלך השבועות שבהם פורסם. לאחר פרסום רומן זה כסדרה בערוץ יחסים, פורסמו שם עוד שתי סדרות כאלה. 

כעבור שנה העלו הכותבות את הרומן בשלמותו להורדה בחינם באתר "מועדון קריאה".

== קישורים חיצוניים ==
* [http://www.ynet.co.il/home/0,7340,L-4621,00.html יקירנט ב-ynet ] 
*
* 

קטגוריה:רומן מכתבים
הסנדלים של ישו

הסנדלים של ישו מוצגים במנזר פרים, גרמניה
הסנדלים של ישו היו מהחשובים שבשרידי קדושים בכנסייה הקתולית בימי הביניים. כיום הם מוצגים במנזר פרים (Prüm) שבגרמניה.

הסנדלים הם שרידים של נעלי בד מקושטות מהעידן המרובינגי (המאה ה-5 עד המאה ה-8), שניתנו במתנה על ידי רומא בעידן הקרולינגי (המאה ה-7 עד המאה ה-9). חשיבותם הפוליטית נמוגה מאז ימי הביניים, אך העניין הדתי בהם עדיין קיים.

על פי המסופר, קיבל אותם פפין השלישי מרומא, שסמכה את ידה על משיחתו למלך והעניקה לו אותם כעדות ממשית לתמיכתה בו. לא ברור האם מי שהעניק לו אותם בפועל היה האפיפיור זכריה שהכתיר אותו, או יורשו, סטפנוס השני, שהשלים את הכרת הוותיקן בו.

פפין הרחיב את מנזר פרים במשך למעלה מ-30 שנים והפך אותו ממנזר קטן לאחד המנזרים החשובים ברחבי הממלכה, ולמנזר המועדף על בית המלוכה. כחלק מההרחבה שלו ומשיפור מעמדו, הוא תרם את הסנדלים של ישו למנזר והגדיל בכך את חשיבותו הדתית והפוליטית. באותה תקופה, החזקת שרידים כאלו הייתה חיונית כדי לצבור או לשמר מעמד של מוסד דתי. כך, במאה ה-12, במאמציה להשיג עליונות, רכשה הדיוקסיה של טריר את "הכתונת של ישו", שריד שעלה בערכו על הסנדלים. במשך 4 המאות הבאות גברה טריר על פרים במאבק השליטה והפכה למוקד עלייה לרגל מרכזי, ואילו פרים הפכה למשנית.

==קישורים חיצוניים==

* [http://anmerkungendonecvenias.blogspot.de/2012/08/prums-bedeutende-reliquie-die-sandalen.html מאמר על הסנדלים של ישו] 
* [http://www.regionalgeschichte.net/bibliothek/texte/geschichte-mittelrhein/fuerstabtei-pruem.html מאמר על המנזר ועל הסנדלים] 

קטגוריה:מיתולוגיה נוצרית
קטגוריה:ישו
קטגוריה:סנדלים
טייפקאסטינג

טייפקאסטינג (באנגלית: Typecasting), הוא הלחם של המילה "טייפ" (טיפוס) עם "קאסטינג" (ליהוק).

בטלוויזיה, קולנוע ותיאטרון, טייפקאסטינג הוא התהליך שבו שחקן מסוים הופך להיות מזוהה עם דמות מסוימת; תפקיד מסוים (אחד או יותר), או, דמויות שיש להן את אותן התכונות או מגיעות מאותה קבוצה חברתית או אתנית. היו מקרים שבהם שחקן הפך לכל כך מזוהה עם תפקיד מסוים, ולפיכך היה לו קשה למצוא עבודת משחק של דמויות אחרות.

לחלופין, במאי יכול לבחור ללהק שחקן בניגוד לטייפקאסט שלו; כלומר, ללהקו לתפקיד שיהיה כל כך יוצא דופן עבור אותו שחקן, על מנת ליצור אפקט דרמטי או קומי.

== קישורים חיצוניים ==

קטגוריה:אמנות הבמה
קטגוריה:בידור
קטגוריה:דרמה
קטגוריה:מינוחים בקולנוע
קטגוריה:מקצועות הבידור
קטגוריה:תיאטרון
קטגוריה:תקשורת המונים
רואות מכאן את כל העולם

הרומן רואות מכאן את כל העולם הוא ספרה השני של הסופרת יעל ישראל. הוא ראה אור בסדרה "הכבשה השחורה" בהוצאת הקיבוץ המאוחד/ספרי סימן קריאה, בשנת 1997. הרומן נלמד מאז שנת 1998 בחוג למגדר באוניברסיטת תל אביב, בקורס של ד"ר רוני הלפרן.

==עלילה==

רחל הגדולה ורחל הקטנה, שתיהן בנות אחת עשרה, בונות לעצמן מקום חשאי ומוגן למשחקיהן. סיפורה של שנה אחת בחייהן, בפרבר בצפון תל אביב של ראשית שנות השבעים, הופך למעקב מדוקדק אחר התהוותה של פסיכיקה נשית במקום הקונקרטי שבו היא מתהווה. 

שתי הרחלות (כך הן נקראות ברומן) בונות מנהרה דמיונית במקלט הבית, שם הן משחקות ומתחפשות לגיבורים ספרותיים מספרות הילדים; הן יוצרות קשר מיוחד עם השכנה, גברת קרייטרמן, קשישה ניצולת שואה שמטפלת בבתה שעדיין גרה עמה כאילו הייתה נסיכה, ובמקביל, הן מעריצות מרחוק את הבת, גברת נינה, אישה זוהרת בגיל העמידה שעובדת כדיילת אירועים על ספינת נופש של "צים", ומתייחסת לאמה כאילו הייתה משרתת. 

במהלך אותה שנת התבגרות אינטנסיבית, במעבר שבין גיל החביון לראשית גיל הנעורים, חובות הרחלות את ההתבגרות המינית באמצעות חקירת מיניותן ומפגש עם המין השני. בתוך כך, נבחנים הסטריאוטיפים המגדריים השגורים בחברה, ומתרסקים בזה אחר זה.

רואות מכאן את כל העולם הוא רומן התבגרות עדין, החושף עולם פרטי, אינטנסיבי ופנטסטי, שאליו נמלטות הילדות ממציאות חייהן העוינת. אבל הלשון שבה כתוב הסיור המרתק הזה בתוככי הפסיכיקה הנשית הילדותית, מערבת בתוכה נקודות תצפית בלתי מתיישבות, לעיתים אפילו סותרות, החותרות תחת מראית העין של סיפור הנעורים ומגלות בו תובנות מפתיעות. 

==הפרשנות הפמיניסטית של הרומן==

בספרה גוף בלא נחת (מגדרים, הוצאת הקיבוץ המאוחד, 2013) כותבת ד"ר רוני הלפרן במאמרה על רואות מכאן את כל העולם: "סיפורה של יעל ישראל כותב פרק בהיסטוריה המצונזרת של נשים. הוא מאיר אותו באור יקרות מבלי להיכשל ברומנטיזציה שלו. הוא מזהה בפרק המטושטש והמחוק מהזיכרון הקולקטיבי של הנשים רגעים יקרים של סירוב לפטריארכיה, של מרי ושל חלומות שמתרוממים מעל למגבלות ולתנאי המקום והזמן. אבל הוא מתעכב גם סביב הקריסה חזרה לסדר, סביב ההתרחקות האלימה של נשים זו מזו, וסביב הפרידה העצובה מעצמן ומגופן שנכפת לתוך אידיאות של תקניות. בתוך כך הרומן מציע אפשרות מסעירה של כינון עצמי חריג, הפורץ את גבולות החלוקה המגדרית הנוקשה בין 'גבר' ל'אישה'."

== ביקורות ==
* רן יגיל, [https://web.archive.org/web/20090607024516/http://www.blogs.bananot.co.il/showPost.php?blogID=171&itemID=7516 רואה וזוכרת הכול, בבלוג של רן יגיל] - פורסם לראשונה בדפוס בכתב העת "עתון 77" בשנת 1998
* 

== קישורים חיצוניים ==

* [http://www.kibutz-poalim.co.il/htmls/product.aspx?c0=38036&bsp=37652 רואות מכאן את כל העולם בהוצאת קיבוץ המאוחד ] 
* [http://www.kibutz-poalim.co.il/body_discontents רוני הלפרן, גוף בלא נחת, הוצאת הקיבוץ המאוחד ]
קטגוריה:ספרי 1997
קטגוריה:ספרים בעברית
קטגוריה:ספרי הוצאת הקיבוץ המאוחד
ריקטור

ריקטור (באנגלית: Rictor) הוא דמות בדיונית של גיבור-על מוטאנט המופיעה בחוברות הקומיקס אקס פקטור חקירות ביקום מארוול קומיקס. הדמות הופיעה לראשונה בחוברת X-Factor #17 מיוני 1987, ונוצרה על ידי הכותבת לואיז סימונסון והמאייר וולטר סימונסון.

ריקטור הוא האלטר אגו של חוליו אסטבן "ריק" ריקטר, מוטאנט בעל כוחות סייסמיים וחבר מייסד של קבוצות אקס פורס ואקס-טרמינייטורז. ריקטור הוצג בהרצה הראשונה של קבוצת אקס פקטור, אך זכה להתפתחות בסדרת אקס פורס של פביאן ניצ'זה. ריקטור הוא הומוסקסואל דבר שהתבטא בנשיקה עם חברו של ריקטור לקבוצת האקס פקטור, שאטרסטאר, בחוברת X-Factor Vol.3 #45 מאוגוסט 2009. ריקטור איבד את כוחו באירוע "בית אם" מ-2005, אך הצטרף לקבוצת אקס פקטור חקירות גם ללא כוחותיו, ששוחזרו על ידי מכשפת השני ב-Avengers: The Children's Crusade #6 מאוגוסט 2011.

את דמותו של ריקטור בסרט הלייב אקשן "לוגאן" מגלם השחקן ג'ייסון גנאו. בגרסה זו, ריקטור הוא נער בגיל ההתבגרות אשר נוצר בפרויקט "X-23" של המדען זנדר רייס במעבדות "טרנסיג'ן" כתוצאה מתרומת דם ושתלי DNA של דומיניק פטראקיס. הוא בורח עם נערים נוספים לגבול מקסיקו במטרה להסתתר מהרודפים אותו, ומתעמת עם הקיבורג דונלד פירס בניסיונו להגן על הילדה לורה קיני ואביה לוגאן.

== קישורים חיצוניים ==
* [https://www.marvel.com/characters/rictor דף הדמות] באתר הרשמי של מארוול קומיקס
* [https://marvel.fandom.com/wiki/Rictor דף הדמות] בפרויקט פאנדום של מארוול קומיקס

קטגוריה:גיבורי-על במארוול קומיקס
קטגוריה:אקס-מן: דמויות
קטגוריה:דמויות להט"ביות
קטגוריה:חוקרים פרטיים בדיוניים
קטגוריה:דמויות הומוסקסואליות
אל-ח'נקה א-צלאחיה

מבט מרחוב הח'נקה
שער המתחם
אל-ח'נקה א-צלאחיה (בערבית: الخانقاه الصلاحيه; מילולית: אכסניית הדרווישים של צלאח א-דין) הוא מתחם מבני דת מוסלמים ברובע הנוצרי בעיר העתיקה בירושלים. המתחם כולל מגורים, מסגד ובתי ספר דתיים לבנים ולבנות. המתחם נמצא מצפון לכנסיית הקבר וצמוד אליה, בפינת רחוב הנוצרים ורחוב הח'נקה, הקרוי על שמו. בלב המתחם חצר פנימית.

== היסטוריה ==
במקורו המבנה הוקם בתקופה הצלבנית כארמונו של הפטריארך הלטיני (קתולי-אירופאי) של ירושלים וכלל מעבר פרטי לכנסיית הקבר. ב-1187 הורה צלאח א-דין להפוך את המקום למשכן דרווישים סופים. בנוסף, אטם את המעבר מהמבנה לכנסיית הקבר. כדי לכלכל את הדרווישים שהקדישו עצמם ללימודי קודש, מסר להם צלאח א-דין את כל שטח האדמה שמדרום-מערב לעיר העתיקה, הידוע בשם שכונת בקעה.

ב-1341, בימי הסולטאן מוחמד בן קלאון, הורחב המסגד ונבנו הצריח והמחראב.

המבנה מנוהל על ידי הווקף של ירושלים.

== לקריאה נוספת ==
* זאב וילנאי, ירושלים העתיקה ב, 1972 עמ' 75-74
* בנימין זאב קדר (עורך), פרקים בתולדות ירושלים בימי הביניים, יד יצחק בן-צבי, תשל"ט עמ' 160 ,163

==קישורים חיצוניים ==

* 

==הערות שוליים==

קטגוריה:הרובע הנוצרי
קטגוריה:ירושלים: מסגדים
עדנאן בדראן

עדנאן בדראן (בערבית: عدنان بدران; נולד ב-15 בדצמבר 1935) הוא פוליטיקאי ואיש אקדמיה ירדני. בעבר כיהן כראש ממשלת ירדן.

==ביוגרפיה==

בדראן נולד בג'רש שבעבר הירדן ב-15 בדצמבר 1935. הוא למד לתואר ראשון במדעים באוניברסיטת אוקלהומה, וסיים אותם בשנת 1959. ב-1961 קיבל תואר שני במדעים מאוניברסיטת מישיגן, והשלים לימודי דוקטורט באותו מוסד בשנת 1963. הוא חזר לירדן וכיהן משנת 1966 כפרופסור לביולוגיה בכמה אוניברסיטאות במדינה. במקביל לעבודתו האקדמאית פרסם בדראן שורה של מאמרים וספרי לימוד, שעסקו בעיקר בתולדות ההתפתחות המדעית בעולם הערבי.

בשנת 1987 מונה בדראן למזכיר המועצה העליונה של ירדן לענייני מדע וטכנולוגיה, שבראשה עמד הנסיך חסן בן טלאל. בסוף שנות ה-80 שימש לתקופה קצרה כשר החקלאות וכשר החינוך בממשלת ירדן. בשנות ה-90 התמנה לנשיאות האקדמיה הערבית למדעים. בשנים 1990–1993 שימש כיועץ לענייני מדעים בארגון אונסק"ו, ובשנים 1993–1998 כיהן בתפקיד סמנכ"ל כללי של הארגון. בשנים 1998–2005 שימש כנשיא אוניברסיטת פילדלפיה של ירדן.

ב-7 באפריל 2005 מונה בדראן בידי המלך עבדאללה לראש ממשלת ירדן ולשר ההגנה. בדראן החליף את פייסל אל-פאיז בתקווה שיצליח להאיץ את הרפורמות בממלכה. אולם, לאחר מספר חודשים התפטרה ממשלתו של בדראן לאחר שכשלה בהאצת הרפורמות ובעקבות הפיגועים בעמאן ב-9 בנובמבר 2005. בדראן פרש מתפקידו ב-27 בנובמבר 2005, והוחלף בידי מערוף אל-בח'ית. בשנים 2005–2010 היה בדראן בסנאט הירדני. כיום משמש בדראן כנשיא אוניברסיטת פטרה שבעמאן בירת ירדן.

עדנאן הוא אחיו של מודר בדראן, גם הוא כיהן בעבר כראש ממשלת ירדן.

==קישורים חיצוניים==

* [https://web.archive.org/web/20131230233426/http://www.senate.jo/en/node/195 עדנאן בדראן באתר הסנאט הירדני]

==הערות שוליים==

קטגוריה:ראשי ממשלת ירדן
קטגוריה:ירדנים שנולדו ב-1935
סמסונג גלקסי נוט 3

מכשיר Samsung Galaxy Note 3 לצד עט הסטילוס שלו
Samsung Galaxy Note 3 הוא פאבלט המיוצר ומשווק על ידי חברת סמסונג. המכשיר משתמש במערכת ההפעלה אנדרואיד בגרסת ג'לי בין 4.3 עם ממשק ה-TouchWiz מבית סמסונג, הכולל את עט ה-S PEN שהממשק מותאם לו וכולל פונקציות מיוחדים עבור העט. ה-Galaxy Note 3 הוכרז באירוע מקדים לתערוכת IFA 2013 בברלין ב-4 בספטמבר 2013<ref></ref>, והושק במספר מדינות באותו החודש. בישראל הושק המכשיר בתאריך ה-9 בספטמבר 2013<ref></ref>. למכשיר עיצוב דק מקודמו, עם גב דמוי עור חדש. בחודשיים הראשונים להפצתו, נמכרו כ-10 מיליון יחידות של המכשיר<ref></ref>.
בסקר שנערך בארצות הברית של השוואה בין אייפון לגלקסי זכה הגלקסי ביתרון של 54 נקודות מול האייפון והגלקסי note 3 בהפרש 66 נקודות מהגלקסי הרגיל ולפיכך ניתן להסיק כי ה-note הוא גרסה משופרת וטובה של הגלקסי ובין המכשירים הטובים בשוק, נכון למועד הכרזתו.
למרות כל היתרונות שלו וההישגים המרשימים שלו, הוא מכשיר המתאפיין במשקל רב יותר, ויש המתקשים להשתמש בו.

== חומרה ==
ה-Galaxy Note 3 עשוי פוליקרבונט כמו מכשירים אחרים של סמסונג מאותה שנה, אך עם גב דמוי עור (לא עור אמיתי, הכל מפלסטיק). עם עובי של 8.3mm הוא דק יותר מהמכשיר הקודם בסדרה, גם מעט קל יותר. גרסת ה-LTE (דור רביעי) כוללת את מעבד ה-Snapdragon 800 הכולל מעבד מרובע ליבות במהירות 2.3GHz, בעוד גרסת הדור השלישי כוללת את פלטפורמת ה-Exynos 5420 הכוללת מעבד מרובע ליבות במהירות 1.9GHz עבור ביצועים כבדים ומעבד ארבע ליבות במהירות 1.3GHz עבור ביצועים חלשים. למכשיר יש מצלמה אחורית 13MP עם פלאש LED יחיד ומצלמה קדמית 2.1MP. המצלמה האחורית יכולה לצלם וידאו ב-HD 1080P ואף בגרסת ה-LTE ניתן לצלם ב-4K. המכשיר כולל 3GB של זיכרון RAM, הראשון בפלאפון סלולרי. למכשיר מסך 5.7 אינץ' ברזולוציית HD מלאה, 1080X1920 בטכנולוגיית SUPAR AMOLED. למכשיר סוללת 3200mAh וחיבור USB 3.0 (הראשון בטלפון סלולרי) המאפשר סנכרון מהיר יותר עם המחשב וטעינה מהירה יותר. המכשיר מגיע בשני נפחי אחסון: 32GB (נפח האחסון היחיד הנמכר על ידי היבואנית בישראל, סאני תקשורת) או 64GB הניתן להרחבה באמצעות כרטיס micro SD עד 64GB. המכשיר כולל את עט ה-s pen שכולל אפשרויות חדשות. Galaxy Note 3 זמין בישראל בשני צבעים: שחור ולבן, שתי האפשרויות הנוספות, ורוד, ואדום-זהוב לא זמינות בישראל ביבוא רשמי.

== תוכנה ==
Galaxy Note 3 מגיע עם מערכת ההפעלה אנדרואיד בגרסת 4.3 "ג'לי בין", הכולל את ממשק ה-TouchWiz מבית סמסונג. למכשיר יש תכונות חדשות לעט ה-s pen והוא כולל "גלגל" חדש הנותן את התכונות החדשות: צילום חדש וכתיבה עליו, קיצור דרך ליישום ה-memo, חלונות "קופצים" הניתן לשנות את גודלם וחיפוש במכשיר. גם יישום ה-memo עודכן וכרגע ניתן לכתוב מספר או כתובת אינטרנט או משפט ביישום והיישום מזהה את הכתוב וכאשר המשתמש כותב, לדוגמה, מספר, אז יש למשתמש אפשרות לחפש במנוע החיפוש או להתקשר למספר זה או לשמור אותו כאיש קשר ועוד. פיצ'ר חדש נוסף הוא עדכון לשני החלונות במקביל וכרגע ניתן את אותו יישום בשני חלונות שונים. בנוסף, סמסונג בשיתוף פעולה עם flipboard יצרה את "my magazine" (בתרגום: המגזין שלי) המאפשר להוסיף מקורות הן מרשימת אתרי חדשות והן מן הרשתות החברתיות.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
N3
קטגוריה:מכשירים שהושקו ב-2013

קטגוריה:פאבלטים
דידיום

דידיום (באנגלית: Didiom) הייתה חברת הזנק אמריקאית, שפיתחה מערכות תוכנה להזרמת מוזיקה וקובצי שמע אחרים, כגון פודקאסטים וספרים מוקלטים, ישירות ממחשבים ביתיים לטלפונים חכמים, על גבי רשתות אינטרנט סלולריות ורשתות Wi-Fi. 

מוצר הדגל של החברה, שהושק בשלהי שנת 2008 על בסיס טכנולוגיות הזרמת מדיה ועמית לעמית, ביטל את הצורך בכבלים ובכרטיסי זיכרון לצורך העתקה ואחסון של קובצי שמע אל הטלפון הנייד. אפליקציות המובייל של דידיום שווקו בחנויות היישומים של אפל, סמסונג, מיקרוסופט, בלקברי, אורנג' בריטניה, ורייזון ו-AT&T, והשירות היה זמין לשימוש בכל העולם.

חברת דידיום, שנוסדה על ידי רן אסף בשנת 2005, השיקה בתחילת שנת 2007, יחד עם ספקי תוכן מכל העולם, שירות ראשון מסוגו לרכישה ולהורדה של מוזיקה ממאגר של 2 מיליון שירים ישירות לטלפונים חכמים. השירות איפשר ללקוחות לקבוע את המחיר שישלמו עבור רכישת שירים ואלבומים, תוך קבלת משוב מיידי על הצעות מחיר, ומתן אפשרות לרכישה במחיר מוזל דרך האפליקציה של דידיום. בשנת 2011 נרכשה חברת דידיום על ידי חברת תוכנה ומחשוב ענן אמריקאית, שנקראת כיום SnapOne.

== פרסים ==

דידיום זכתה לכיסוי תקשורתי אוהד ברחבי העולם, לרבות במדורי הטכנולוגיה של הניו יורק טיימס, הגארדיאן ובילבורד. בשנת 2008 היא הייתה החברה הראשונה שזכתה בפרס הצטיינות על אפליקציית מובייל ממותגת ב-One Show, תחרות בינלאומית יוקרתית של תעשיית הפרסום, שנערכת מדי שנה בניו יורק. בשנת 2010 נבחרה דידיום בתחרות היוקרתית של מגזין הטכנולוגיה הבינלאומי, רד-הרינג, כאחת מחברות הטכנולוגיה המבטיחות בעולם.

== קישורים חיצוניים ==

* [http://www.snapone.com האתר הרשמי של חברת .SnapOne, Inc שרכשה את דידיום]
* [http://www.prweb.com/search.aspx?search-releases=didiom&hitsPerPage=20&x=-1085&y=-103 הודעות לעיתונות של דידיום]
* [http://www.flickr.com/photos/didiom פרסומות של דידיום]
* [https://web.archive.org/web/20160303171019/https://youtube.googleapis.com/v/3yz_KdRelZE סרטון הדגמה של אפליקציית דידיום]

== הערות שוליים ==

קטגוריה:חברות תוכנה אמריקאיות
אבי בלושטיין

אָבִי בְּלוּשְׁטֵין (נולד בשנת 1950) הוא איש ציבור ישראלי, לשעבר חבר מועצת העיר פתח תקווה ומנכ"ל משרד הדתות.

==ביוגרפיה==
נולד בישראל, בן למשפחת מייסדי העיר פתח תקווה. השתחרר מצה"ל בדרגת אלוף-משנה.

כיהן כמנכ"ל משרד הדתות וכן כסמנכ"ל המשרד להגנת הסביבה. בוגר תוכנית טופז למנכ"לים מאוניברסיטת בר-אילן וכן בוגר תוכנית דירקטורים מאוניברסיטת בר-אילן. חבר הוועד המנהל וחבר ועדת קבע באוניברסיטת בר-אילן וחבר בהנהלת מכללת שערי משפט.

כיהן כחבר מועצת עיריית פתח תקווה מטעם המפד"ל, וכסגן ראש עיריית פתח תקווה מטעם הבית היהודי, ראש אגף תרבות תורנית, יו"ר היכל התרבות ויו"ר ועדת מכרזים, עד להתפטרותו ביוני 2016 כחלק מהסכם רוטציה במפלגה. החל מ-2005 הוא כיהן כיו"ר ממונה של המועצה הדתית הוד השרון והמועצה הדתית כוכב יאיר - צור יגאל וסיים את תפקידו בהוד השרון ב-2022, שם הוחלף בידי אופיר טואיל. באותה שנה מונה על ידי השר מתן כהנא כיו"ר ממונה של המועצה הדתית בנהריה.

בשנת 2019 קיבל אבי בלושטיין אות יקיר העיר פתח תקווה.

בבעלותו עסק לרהיטים בפתח תקווה. גרוש ואב לשלושה.

==הערות שוליים==

קטגוריה:חברי מועצת העיר פתח תקווה
קטגוריה:מנכ"לי משרד הדתות
קטגוריה:סגני ראשי רשויות מקומיות בישראל
קטגוריה:עובדי המשרד להגנת הסביבה
קטגוריה:פעילי המפד"ל
קטגוריה:ראשי מועצות דתיות בישראל
קטגוריה:ישראלים שנולדו ב-1950
טיבי צייגר

טיבי צייגר (נולד ב-1981 בישראל) הוא קלרניתן ישראלי.
== ביוגרפיה ==
טיבי צייגר למד בתיכון לאמנויות "תלמה ילין". הוא בוגר יחידת הנגנים הצעירים של המרכז למוזיקה ירושלים ושירת בצה"ל כמוזיקאי מצטיין. לאחר לימודים באוניברסיטת תל אביב יצא במלגה מיוחדת להמשיך את לימודיו בבית הספר ג'וליארד, ניו יורק והיה הקלרניתן הראשון שהתקבל מאז ומעולם למסלול היוקרתי של "תעודת אמן" בבית ספר זה. מוריו היו צ'ארלס ניידיק, יהודה גלעד, ריצ'רד לסר ויצחק קצפ.

כסולן הופיע צייגר עם תזמורות שונות בישראל ומחוצה לה, בהן התזמורת הפילהרמונית הישראלית, התזמורת הקאמרית אורפיאוס בניו יורק, תזמורת דיוואן מזרח-מערב בניצוח דניאל בארנבוים, התזמורת הקאמרית הישראלית ואחרות. כמו כן הוא מרבה להופיע בשידורים חיים ובהקלטות לקול המוסיקה ולתחנות רדיו שונות בארצות הברית. 

בתחום המוזיקה הקאמרית צייגר משתף פעולה עם הרכבים קאמריים רבים, נמנה עם מייסדי אנסמבל גרופיוס והוא מייסדו ומנהלו המוזיקלי של הפרויקט הקאמרי הישראלי.

==קישורים חיצוניים==

* [http://www.habama.co.il/pages/ArtPerson.aspx?PeopleID=1372 אתר הבמה, "אמנים"]
* אמיר מנדל, 17 בדצמבר 2011
* [http://tavetarchive.wordpress.com/tag/%D7%98%D7%99%D7%91%D7%99-%D7%A6%D7%99%D7%99%D7%92%D7%A8/ טיבי צייגר בארכיב תו-עת]
* [https://web.archive.org/web/20140101120234/http://jcmf.org.il/artist.asp?id=235 הפסטיבל הבינלאומי למוזיקה קאמרית, ירושלים]

קטגוריה:קלרניתנים ישראלים
קטגוריה:בוגרי תלמה ילין
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי בית הספר ג'וליארד
קטגוריה:ישראלים שנולדו ב-1981
ריצ'רד לסר

ריצ'רד לסר (באנגלית: Richard Lesser) היה קלרניתן ומורה אמריקאי-ישראלי.

==חייו==
לסר החל את לימודי המוזיקה בלוס אנג'לס והמשיך אותם במכון קרטיס למוזיקה בפילדלפיה, אותו סיים בשנת 1959. בראשית הקריירה שלו סייר עם בלט רוס דה מונטה קרלו ועם הבלט הלאומי של תזמורת קנדה, ולאחר זאת עבד כקלרניתן עצמאי. היה קלרניתן ראשון בתזמורת קולומביה בהקלטה שביצעה תחת שרביטו של איגור סטרווינסקי.

לסר השתתף בארבע עונות קיץ של מוזיקה קאמרית בפסטיבל מרלבורו בוורמונט. בשנת 1966 הזמין אותו זובין מהטה להצטרף לתזמורת הפילהרמונית הישראלית וכעבור שנתיים היה לקלרניתן הראשון בתזמורת זו, בה המשיך לנגן 35 שנים תחת שרביטיהם של גדולי המנצחים, בהם ליאונרד ברנשטיין, שארל מינש, יוג'ין אורמנדי, גאורג שולטי ואחרים. בשנת 2002 פרש מן התזמורת הפילהרמונית הישראלית.

לסר לימד בארצות הברית, במזרח הרחוק ובגרמניה ומשנת 1968 עד לפרישתו בשנת 2002 היה ראש מחלקת הקלרינט באוניברסיטת תל אביב.

לסר נפטר ב-17 במרץ 2016

==קישורים חיצוניים==
* [https://web.archive.org/web/20160303173209/http://www.clarinetdays.com/clarinetdays-2007/Richard%20Lesser.pdf ריצ'רד לסר], ביוגרפיה ב"ימי הקלרינט", 2007 

קטגוריה:קלרניתנים ישראלים
קטגוריה:מורים למוזיקה בישראל
קטגוריה:ישראלים ילידי ארצות הברית
קטגוריה:סגל אוניברסיטת תל אביב: מוזיקה
קטגוריה:נגנים בתזמורת הפילהרמונית הישראלית
קטגוריה:ישראלים שנולדו במאה ה-20
קטגוריה:ישראלים שנפטרו ב-2016